עולם של הופעות חיות בכרמיאל. "תרבות היא כלי חשוב במעלה בחיי קהילה. תרבות, אומנות, בידור, מחול והרחבת הידע, הם חלק מהשירותים החשובים שעל עירייה לספק ללקוחותיה - התושבים", אמר השבוע המועמד לרשות עיריית כרמיאל ויו"ר תנועת רק כרמיאל משה קונינסקי במפגש שקיים ושבו נטלו חלק עשרות מתושבי העיר. משה קונינסקי הוסיף ואמר, "זו חובתה של העירייה לקיים פעילויות תרבות שיעשירו את שעות הפנאי. אנו נפעל להעמיק ולהרחיב את התרבות בכרמיאל. עיר עם תרבות היא 'עיר חיה'!". קונינסקי הפתיע את המשתתפים כשהצהיר כי בכוונתו ליצור שיתופי פעולה ואף ליזום את הקמתו של סניף מועדון הזאפה בכרמיאל .
משה קונינסקי הדגיש בפני מארחיו מבעלי רשת מועדוני ההופעות זאפה כי מיד לאחר היבחרו לראשות העיר, הוא יפעל לקדם את נושא הקמת שלוחה של מועדוני זאפה בכרמיאל וישמח אף לעשות זאת קודם בשיתוף הנהלת העיר הנוכחית .